Shitao
Ealaíontóir Síneach a bhí i Yuanji Shi Tao, nó Zhu Ruoji (scríobhtar Shitao i Sínís thraidisiúnta mar 石濤; pinyin: Shí Taō; 1642–1707).

Saol 
Rugadh Zhu Ruoji i gcontae Quanzhou, i gcúige Guangxi, sa bhliain 1642. Bhain a athair, Zhu Hengjia, le huaisle na Ming. Feallmharaíodh Zhu Hengjia agus a mhuintir sa bhliain 1644 nuair a rinne na Manchúraigh concas ar an tír. 

D'éirigh le seirbhíseach éalú uathu leis an mac óg. Chuaigh sé go mainistir Bhúdaíoch. Sa mhainistir seo a tógadh an buachaill. Tar éis dó an mhainistir a fhágáil, thaistil sé go ceantair éagsúla ar fud na tíre. D'aistrigh sé ó Wuchang go hAnhui sna 1660í. 

Sna 1680í bhí cónaí air i Nanjing agus Yangzhou. Sa bhliain, 1690 d'aistrigh sé go Béising chun pátrún a fháil. Níor éirigh leis an iarracht seo áfach agus thiontaigh sé ina Thaoch sa bhliain 1693 agus d'fhill ar Yangzhou, mar ar fhan sé i dteaichín beag simplí go lá a bháis sa bhliain 1707.

Saothar 
Bhí sé ina challagrafóir agus ina fhile. An phéintéireacht is mó a thuill clú dó, áfach.

Tionchar 
Bhí an-tionchar ag stíl Shi Tao ar phéintéirí mar  :
 Zhu Da
 Chen Shizeng
 Liu Haisu
 Fu Baoshi
 Li Keran
 Zhu Qizhan

Tagairtí

Naisc 
 Shitao in Artcyclopedia
 * Shi Tao at China Online Museum
 Painting Gallery of Shi Tao at China Online Museum
 Several Paintings 
 Works

Daoine a rugadh i 1642
Básanna i 1707
Péintéirí Síneacha